**Κατηγορίες και αριθμός εισακτέων**

Στο ΠΜΣ «Γερμανική Φιλολογία: Θεωρία - Εφαρμογές» γίνονται δεκτοί κάτοχοι τίτλου Α΄ κύκλου σπουδών Τμημάτων Γερμανικής Γλώσσας και Φιλολογίας, Τμημάτων Φιλοσοφικών Σχολών, του Τμήματος Ξένων Γλωσσών Μετάφρασης και Διερμηνείας του Ιονίου Πανεπιστημίου και άλλων Τμημάτων ΑΕΙ συναφούς γνωστικού αντικειμένου Πανεπιστημίων της ημεδαπής ή ομοταγών, αναγνωρισμένων από τον ΔΟΑΤΑΠ, ιδρυμάτων της αλλοδαπής.

Απόφοιτοι/ες λοιπών Τμημάτων Φιλοσοφικών Σχολών Πανεπιστημίων της ημεδαπής ή ομοταγών, αναγνωρισμένων από το Δ.Ο.Α.Τ.Α.Π., ιδρυμάτων της αλλοδαπής

Απόφοιτοι/ες Τμημάτων άλλων Σχολών Πανεπιστημίων της ημεδαπής ή ομοταγών, αναγνωρισμένων από το Δ.Ο.Α.Τ.Α.Π., Ιδρυμάτων της αλλοδαπής.

Απόφοιτοι/ες Ελληνικού Ανοικτού Πανεπιστημίου (Ε.Α.Π.) ή ισότιμων Ιδρυμάτων της αλλοδαπής.

Πτυχιούχοι, που δεν προέρχονται από Τμήματα Γερμανικής Γλώσσας και Φιλολογίας της ημεδαπής και της αλλοδαπής ή συναφούς γνωστικού αντικειμένου Πανεπιστημίων γερμανόφωνων χωρών, οφείλουν να έχουν πιστοποιημένα την καλή γνώση της γερμανικής γλώσσας **(Επίπεδο Β1).**

Οι αλλοδαποί, κάτοχοι ισότιμου πτυχίου αναγνωρισμένων ομοταγών ιδρυμάτων της αλλοδαπής σε συναφή γνωστικά αντικείμενα, οφείλουν να έχουν πιστοποιημένη καλή γνώση της ελληνικής γλώσσας (**Επίπεδο Β1**).

Ο αριθμός εισακτέων στο ΠΜΣ ορίζεται κατ’ ανώτατο όριο στους **20 φοιτητές**, **δέκα (10) για κάθε ειδίκευση**.

Ο τελικός αριθμός των εισακτέων θα υπαγορευθεί από τις επιδόσεις τους και μπορεί να είναι μικρότερος

Σε περίπτωση ισοβαθμίας, γίνονται δεκτοί ως υπεράριθμοι οι ισοβαθμούντες με τον τελευταίο εισακτέο φοιτητή.